
16                                                  DR 31.7.2018                                                                         

 

 

Timbalan Menteri Perdagangan Dalam Negeri dan Hal Ehwal Pengguna [Tuan 
Chong Chieng Jen]: Tuan Yang di-Pertua. 

Tuan Yang di-Pertua: Pantun berapa kerat tu? [Ketawa] Ya silakan. 

Tuan Chong Chieng Jen: Maaf lah, saya tidak dapat balas dengan pantun [Ketawa] 
Sebelum saya ingin menjawab, saya ingin mengalu-alukan kehadiran Sukarelawan Vihara 
Buddhist Temple Brickfields.  

Tuan Yang di-Pertua, untuk maklumat Yang Berhormat Tanah Merah, Kementerian 
Perdagangan Dalam Negeri dan Hal Ehwal Pengguna sentiasa mengambil langkah-langkah 
bagi memastikan harga barangan dalam negara adalah stable dan berpatutan demi 
kesejahteraan rakyat. Antara tindakan yang telah dilaksanakan adalah seperti berikut: 

(i) mempertingkatkan penguatkuasaan Peraturan-Peraturan Kawalan 
Harga dan Antipencatutan (Mekanisme Untuk Menentukan 
Keuntungan Tinggi Yang Tidak Munasabah) 2018 dan peraturan lain 
di bawah Akta Kawalan Harga dan Antipencatutan 2011 terhadap 
peniaga yang didapati sengaja ingin mengambil kesempatan 
dengan menaikkan harga tanpa alasan yang munasabah; 

(ii) melaksanakan tindakan penguatkuasaan pencatutan di bawah Ops 
Catut yang telah dimulakan pada 1 Januari 2015 hingga kini meliputi 
seluruh rantaian pengedaran barangan dan perkhidmatan di seluruh 
negara. Gerak gempur yang lebih agresif diteruskan bagi menangani 
isu kenaikan harga barangan secara tidak munasabah oleh pihak 
peniaga, khususnya sektor peruncitan bagi barangan dan 
perkhidmatan melalui Operasi Catut 4.0 bermula 1 Jun 2018 di 
seluruh negara. Operasi ini telah menggerakkan semua anggota 
penguat kuasa kementerian ke seluruh negara bersama-sama 
dengan Jabatan Kastam Diraja Malaysia dan pihak lain mengikut 
kesesuaian; 

(iii) mengeluarkan notis di bawah seksyen 21, Akta Kawalan Harga dan 
Antipencatutan 2011 ke atas mana-mana pihak yang didapati 
menaikkan harga secara mendadak dan ketara untuk mendapatkan 
penjelasan; 

(iv) melaksanakan skim kawalan harga musim perayaan secara 
berterusan sebagai satu kaedah untuk mengikat kenaikan harga 
yang tidak munasabah semasa permintaan tinggi di musim 
perayaan utama untuk memastikan pengguna memperoleh 
barangan keperluan tertentu pada harga yang munasabah dan 
berpatutan; 

(v) menjalankan pemantauan harga barangan keperluan asas di 
seluruh negara di bawah Program Pemantauan Harga oleh pegawai 
pemantau harga kementerian; 

(vi) menyemak semula pelaksanaan program penyeragaman harga dan 
pemberian subsidi yang tidak uruskan dengan baik oleh pentadbiran 
terdahulu supaya ia nya lebih telus dan efektif supaya rakyat, 
khususnya di kawasan pedalaman, dapat menikmati barangan pada 
harga yang ditetapkan; 

(vii) mengkaji semula dasar-dasar kerajaan berkaitan monopoli dan 
kartel dalam beberapa bidang yang menyebabkan eksploitasi 
kepada rakyat, contohnya seperti BERNAS dan PUSPAKOM serta 
pemberian lesen pengimportan (LP); 

(viii) mengadakan libat urus, engagement untuk memberi penjelasan 
khidmat nasihat dan kerjasama peniaga, badan profesional, 
persatuan pengguna dan agensi kerajaan dalam memahami dan 
mematuhi undang-undang; 



Timbalan Menteri Perdagangan Dalam Negeri dan Hal Ehwal Pengguna [Tuan Chong Chieng Jen]: Tuan Yang di-Pertua. Tuan Yang di-Pertua: Pantun berapa kerat tu? [Ketawa] Ya silakan. Tuan Chong Chieng Jen: Maaf lah, saya tidak dapat balas dengan pantun [Ketawa] Sebelum saya ingin menjawab, saya ingin mengalu-alukan kehadiran Sukarelawan Vihara Buddhist Temple Brickfields. Tuan Yang di-Pertua, untuk maklumat Yang Berhormat Tanah Merah, Kementerian Perdagangan Dalam Negeri dan Hal Ehwal Pengguna sentiasa mengambil langkah-langkah bagi memastikan harga barangan dalam negara adalah stable dan berpatutan demi kesejahteraan rakyat. Antara tindakan yang telah dilaksanakan adalah seperti berikut: (i) mempertingkatkan penguatkuasaan Peraturan-Peraturan Kawalan Harga dan Antipencatutan (Mekanisme Untuk Menentukan Keuntungan Tinggi Yang Tidak Munasabah) 2018 dan peraturan lain di bawah Akta Kawalan Harga dan Antipencatutan 2011 terhadap peniaga yang didapati sengaja ingin mengambil kesempatan dengan menaikkan harga tanpa alasan yang munasabah; (ii) melaksanakan tindakan penguatkuasaan pencatutan di bawah Ops Catut yang telah dimulakan pada 1 Januari 2015 hingga kini meliputi seluruh rantaian pengedaran barangan dan perkhidmatan di seluruh negara. Gerak gempur yang lebih agresif diteruskan bagi menangani isu kenaikan harga barangan secara tidak munasabah oleh pihak peniaga, khususnya sektor peruncitan bagi barangan dan perkhidmatan melalui Operasi Catut 4.0 bermula 1 Jun 2018 di seluruh negara. Operasi ini telah menggerakkan semua anggota penguat kuasa kementerian ke seluruh negara bersama-sama dengan Jabatan Kastam Diraja Malaysia dan pihak lain mengikut kesesuaian; (iii) mengeluarkan notis di bawah seksyen 21, Akta Kawalan Harga dan Antipencatutan 2011 ke atas mana-mana pihak yang didapati menaikkan harga secara mendadak dan ketara untuk mendapatkan penjelasan; (iv) melaksanakan skim kawalan harga musim perayaan secara berterusan sebagai satu kaedah untuk mengikat kenaikan harga yang tidak munasabah semasa permintaan tinggi di musim perayaan utama untuk memastikan pengguna memperoleh barangan keperluan tertentu pada harga yang munasabah dan berpatutan; (v) menjalankan pemantauan harga barangan keperluan asas di seluruh negara di bawah Program Pemantauan Harga oleh pegawai pemantau harga kementerian; (vi) menyemak semula pelaksanaan program penyeragaman harga dan pemberian subsidi yang tidak uruskan dengan baik oleh pentadbiran terdahulu supaya ia nya lebih telus dan efektif supaya rakyat, khususnya di kawasan pedalaman, dapat menikmati barangan pada harga yang ditetapkan; (vii) mengkaji semula dasar-dasar kerajaan berkaitan monopoli dan kartel dalam beberapa bidang yang menyebabkan eksploitasi kepada rakyat, contohnya seperti BERNAS dan PUSPAKOM serta pemberian lesen pengimportan (LP); (viii) mengadakan libat urus, engagement untuk memberi penjelasan khidmat nasihat dan kerjasama peniaga, badan profesional, persatuan pengguna dan agensi kerajaan dalam memahami dan mematuhi undang-undang;